Newweḍ-d ɣer taggara n yixef-agi anda id-nesbadu tamiḍrant n tiɣunba d wamek i ttyettwali yal anagmay. Ad d-nini, ur tesɛi ara tabadut irekden acku yal yiwen s tmuɣli-ines, maca msefhamen ɣef yiwet n tikti belli tettak-d anamek i tefyar d ccbaḥa ugar i yiḍrisen n tsekla, am wakken i nessaweḍ ad negzu belli yella wassaɣ d ameqqran yezdin tiɣunba d tesnilest akked d tesnukyest, imi seg-s id-tefruri. Nemmeslay-d daɣen ɣef wallus d wamek tennerna tugna-agi deg tmedyazt taqbaylit ama si tama n talɣa ama deg unamek. Nerna nefkad agzul i tmeddurt n ucennay-agi, anda i nessaweḍ negza anwa i d Zedek Mouloud d wacu yexdem akked yisental akk i ɣef yecna.